யாவர்க்குமான நெறியின் கீழ் இவ்வாவணம் பகிர்ந்தளிக்கப் படுகின்றது - பயனர்:ஆமாச்சு.இலட்சக்கணக்கில் பணம் புரளும் வியாபாரத்தினை  மேற்கொண்டுள்ள ஒருவர். எத்தனைக் காலம் தான் கையாலேயே  கணக்கு வழக்குப் பார்த்துக் கொண்டிருப்பது? கணினியின் துணையுடன் சுலபப் படுத்த சித்தம் கொண்டு தமது தேவைக் கேற்ப மென்பொருளொன்றினை  உருவாக்க உத்தேசம் கொண்டார்.  .நண்பரை  நாடி அதற்குரிய சிறியதொரு நிறுவனத்தையும் இனங் கண்டு பல ஆயிரம் கொடுத்து தமது தேவைகளுக்கு ஏற்ப மென்பொருளொன்றினையும் வடிவமைத்துக் கொண்டார்.  கணக்கெழுதும்  அவரது பணி கணப்பொழுதில் நிறைவடைவது கண்டு அளவிலா   ஆனந்தம் அவருக்கு. .காலம் கடந்தது வர்த்தமும் வளர்ந்தது. அரசின் புதிய சட்டங்கள் வேறு.  கணக்கு வழக்குகளுக்கெல்லாம் இப்போது கணினியினை விட்டால் வேறு வழியில்லை. மென்பொருளிடமிருந்த எதிர்பார்ப்பு கூடியது.  புதிய தேவைகளுக்கேற்ப மாற்ற வேண்டும்.  என்ன செய்ய?  ஆக்கியவரைத் தேடிச் சென்றார். .ஆக்கியவரோ அவ் வர்த்தகத்தை விட்டு விட்டு வேறு பிழைப்பைப் பார்த்துக் கொண்டு வெளியூருக்கு சென்றுவிட்டாராம். அதனால் என்ன? மோட்டார் வண்டிக்கு ஒரு மெக்கானிக் இல்லைனா இன்னொரு மெக்கானிக் இருக்கறது இல்லையா! அதே  மாதிரிதானே இதுவுமென்று நினைத்து இன்னொருவரைத் தேடிச் சென்றவருக்கு தலையில் இடி இறங்கியது..முடியாதுங்க ! அதை  மாத்த  எங்களால  முடியாதுங்க!  வேணும்னா   சொல்லுங்க  இன்னி தேதிக்கு இன்னும்  இருபது முப்பதாயிரம் கூட ஆகும். மொதல்லேர்ந்து  புதுசாத் தான் செய்யணும். விருப்பப் பட்டா  சொல்லுங்க ஒரு மாசத்துல செய்து தரோம் என்றனர்.